钦定古今图书集成/历象汇编/岁功典/第057卷 > 《素问》 > 五行篇
## 钦定古今图书集成/历象汇编/岁功典/第057卷 > 《素问》 > 五行篇

睹《庚子金行御》。天子出令，命祝宗选禽兽之禁，五谷
之先熟者，而荐之祖庙与五祀，鬼神飨其气焉，君子
食其味焉。然则凉风至，白露下，天子出令，命左右司
马衍组甲厉兵，合什为伍，以修于四境之内，谀然告
民有事，所以待天地之杀敛也。然则昼炙阳，夕下露，
地竞环，五谷邻熟，草木茂实，岁农丰年大茂，七十二
日而毕。

按：禁，谓牢囿圃所养，拟供祭祀。“组甲” ，谓以组贯甲也。谀，悦顺貌。“有事” 谓出师以伐不顺，象天地杀敛也。环，炙实貌。方秋之日，昼则暴炙，夕则下寒露而润之，阴阳更生，故地交竞而炙实。邻，紧也，阴阳气足故紧熟。地质坚刚曰竞，气敛还为环。五谷次收曰邻。熟邻，相比也。

“睹庚子金行御天子。”攻山击石。有兵作战而败。士死
丧执政七十二日而毕。